ঘূর্ণিঝড় নাডার অভিমুখ সরলেও, নিম্নচাপের দাপট অব্যাহত। কলকাতা সহ দক্ষিণবঙ্গের খুব কাছেই অবস্থান করছে নিম্নচাপ। এই নিম্নচাপ ক্রমশ শক্তি বাড়াচ্ছে। তার জেরেই চলছে নাগাড়ে বৃষ্টি। আকাশের মুখ ভার। রাত থেকে শুরু হওয়া একনাগাড়ে বৃষ্টি আজ দিনভর চলবে।
 ওয়েব ডেস্ক : ঘূর্ণিঝড় নাডার অভিমুখ সরলেও, নিম্নচাপের দাপট অব্যাহত। কলকাতা সহ দক্ষিণবঙ্গের খুব কাছেই অবস্থান করছে নিম্নচাপ। এই নিম্নচাপ ক্রমশ শক্তি বাড়াচ্ছে। তার জেরেই চলছে নাগাড়ে বৃষ্টি। আকাশের মুখ ভার। রাত থেকে শুরু হওয়া একনাগাড়ে বৃষ্টি আজ দিনভর চলবে। উপকূলবর্তী এলাকায় ভারী থেকে অতি ভারী বৃষ্টির পূর্বাভাস, আগামিকালও চলবে বৃষ্টি। সোমবারের আগে আবহাওয়ার উন্নতির আশা কম। জানিয়েছে আলিপুর আবহাওয়া দফতর। শুক্রবারই ঘুর্ণিঝড় নাডার কলকাতা সহ দক্ষিণবঙ্গে আছড়ে পড়ার কথা ছিল। অথচ, আবহওয়াবিদদের কথা অনুযায়ী সেইভাবে ঘুর্ণিঝড় পরিস্থিতি তৈরি হয়নি। তবে এখনও সেই আশঙ্কা উড়িয়ে দিতে রাজি নয় আবহাওয়া দফতর।